מימר כמאלדין

**אהמט כמאלטין**, **אחמד כמאלדין ביי** או **מימר כמלאדין**
(בטורקית עות'מאנית: **احمد كمال الدين**,  1870 - 13 ביולי 1927) היה אדריכל טורקי ועות'מאני, ממובילי הגל הראשון של תנועת האדריכלות הלאומית בטורקיה, לצד ודאט טק.

## קורות חייו
### ילדות וצעירות
אהמט כמאלטין או אחמד כמאלדין נולד ב-1870 במשפחה מן המעמד הבינוני בשכונת אג'יבדם באיסטנבול. אביו היה מיראלאי עלי ביי, קפטן ב העות'מאני ואמו סאדברק חאנים. ב-1875 התחיל ללמוד בבית הספר היסודי על שם אברהים אגה (אע'א) על יד הבית. לאחר מכן ב-1881 אחרי שאביו עבר לגור בכרתים שהיה אז חלק מהאימפריה העות'מאנית, על מנת לפתוח שם תיכון לילדי הקצינים הטורקים ששירתו באי, עבר גם בנו ללמוד באותו תיכון, בין היתר, גם ערבית וצרפתית. בשובו כעבור זמן קצר לאיסטנבול המשיך את לימודיו בתיכון היוקרתי Numune-i Terakki (מופת לקדמה).
ב-1887 בגיל 17 נרשם לבית הספר הגבוה להנדסה אזרחית Hendese-i Mülkiye Mektebi (כיום האוניברסיטה הטכנית באיסטנבול) . עוד בהתחלת לימודיו שם ב-1887 זכה למדליה לחריצות. נמשך מאוד לשיעורי האדריכלות של מורו הגרמני אוגוסט יאכמונד שבחר בו כעוזר מדריך. לימודים אלה התקיימו במוהנדיסחאנה בשכונת הליג'ולו.
ב-1891 סיים עם תעודת מהנדס בהצטיינות. למשך ארבע שנים נשאר לעבוד כמדריך באוניברסיטה. במקביל פתח משרד כמהנדס עצמאי.
ב-1895 בהמלצת המנטור שלו, יאכמונד, שבנה את תחנת הרכבת סירקג'י באסטנבול, נסע כמאלדין לגרמניה ולמד אדריכלות למשך שנתיים בבית הספר הטכני הגבוה בשרלוטנבורג, בברלין. בהמשך עבד שנתיים וחצי במשרדי אדריכלים שונים ורכש בהם רכש ניסיון מקצועי.

### המשך הקריירה כאדריכל
250px|ממוזער|שמאל|דירות "טאיארה" כיום "קראון פלאזה אולד סיטי" באיבטנבול, בעיצובו של מימר כמאלדין
ב-1900 חזר כמאלדין למולדת ועבודה האקדמית באוניברסיטה. אחרי עשיבתו של יאכמונד, החליף אותו בתפקיד מרצה. ב-1908 יזם הקמת "האיגוד המקצועי של המהנדסים והאדריכלים העות'מאנים".

על אף ההשפעה הגרמנית, כמאלדין שמר על מסורות מזרחיות והושפע מסגנונות נוספים. כך למשל בית רטיפ פאשה, מהתקופה המוקדמת בפעילותו, הושפע מאר נובו, לדירות הריקזדגן יש נגיעה מהדיור הציבורי הצרפתי, משרד הקרנות הקיסריים Evkaf-ı Humayun Nezareti נבנה בסגנון יותר מזרחי, קברו של חוסנו פאשה עוצב סגנון אמפיר בעוד החאן השני של הקרן עוצב היה אקלקטי.
כמאלדין התבלט בכישרונו היצירתי ובביטחונו העצמי, תוך שליטה על הצדדים התעשייתיים, הארגוניים וכישורים להוראה.

### שיקום מבנים היסטוריים
ב-18 במאי 1909 התמנה כמאלדין כאדריכל ראשי במשרד הקיסרי לקרנות (שהיה ידוע כ"מינהל הכללי לקרנות"). סמכות המשרד היו עבודות האחזקה והשיקום של המבנים ההיסטוריים וכמאלדין ניצל את ההזדמנות להשתכלל בתחום.
הפך לחלוץ בעבודה זו תוך שיקומם מתוך גישה מדעית של מספר רב של מונומנטים עות'מאנים
התלהב בעבודה על שיקומם של Yeni Cami Hunkar - ביתן הסולטאן ב"יני ג'אמי" (המסגד החדש) ושל המסגד פאתיך ובית הנופש שלו ושל מסגד נורעות'מאנייה, בעזרת הציורים והרישומים שבארכיב המנהל הכללי של הקרנות.
אחרי התחלת התקופה החוקתית השנייה - ימי שלטון "הטורקים החדשים" - התמנה כמאלדין כמנהל של המחלקה לבנייה ולשיקום במשרד הקרנות (Evkaf Nezareti)
הוא תכנן ארבע תחנות רכבת עבור חברת הרכבות העות'מאנית: בפלובדיב, סלוניקי (הושמו רק היסודות) ואדירנה (הושלמה ב-1914)
ב-1908 בנה תיכון לבנות באדירנה.
אולם שיא הישגיו היה שיקומם של מסגד אל-אקצא ושל חראם א-שריף בירושלים לפי הזמנתו של המופתי הגדול של ירושלים, אמין אל-חוסייני. הוא נשאר שם זמן מה.
עבודה זו זיכתה אותו בפרסום עולמי ובחברות כבוד במכון המלכותי של האדריכלים הבריטים.
בשובו למולדת הוא התמקד בבניינים באנקרה, הבירה החדשה של הרפובליקה הטורקית.

### פעילותו כאדריכל, מורה ומנהל
כמאלדין לימד בהתלהבות רבה מאות סטונדטים באקדמיה לאמנויות יפות, בבית הספר הגבוה לטכנאים (כיום האוניברסיטה הטכנית ילדיז באיסטנבול) והאקדמיה למהנדסים, וכן בבית הספר הצבאי למהנדסים.
נושאי הרצאותיו כללו היו רבים ומגוונים:טכנולוגיה, אדריכלות, רישום, קליגרפיה, עבודה במתכות וכו.
כמאלדין היה גם מייסד האיגוד העות'מאני לאדריכלים ומהנדסים. אישית כתב מדי פעם את ה"קול קורא" לכנסים של האיגוד מעל דפי העיתון "טנין".
הוא נבחר לחבר ואחר כך ליושב ראש המועצה לאמנויות יפות שהוקמה ב-1926 על ידי משרד החינוך של טורקיה.
מימר כמאלדין נחשב לאחד מחלוצי הגל הראשון של התנועה האדריכלית הלאומית הטורקית ועבודתו קיבל השארה מהאדריכלות הקלאסית העות'מאנית ובו זמנית ניסה ליצור סגנון חדש על ידי שילוב של אפיונים אדריכליים גרמניים ועות'מאנים. הוא הדגיש את צביון העות'מאני והאסלאמי כך שישקף את הזהות הלאומית הטורקית. בחזיתות הבניינים שתכנן הוא הציב קשתות, קופינגים ולבנים, תוך הדגשת סימטריה והוספת יסודות בולטים כמו צריחים וקריניזם.

אהמט כמאלדין הלך לעולמו ב־1927 בגיל 57 באתר הבנייה של בית הארחה "אנקרה פאלאס" באנקרה. סיבת המוות הייתה דימום מוחי.
השאיר אישה, סביהה ובן, אילחן, לימים מלחין חשוב. גופתו הוסעה לאיסטנבול והובאה לקבורה בבית הקברות קראג'ה אהמט באיסטנבול.
אחרי מספר שנים ללא ידיעת משפחתו הועבר קברו למתחם הקברות של מסגד באיזיט השני באיסטנבול. זאת בגלל בניית כביש בין קדיקוי לאוסקודר שחצה את בית הקברות שבו נקבר.
במקום החדש לא הייתה מצבה ובשנות ה-1990 נתגלה הקבר החדש.ב-2007 קברו עבר שיפוץ.

## עבודותיו העיקריות
בשנים 1919–1922 נמנה כמאלדין עם מתכנני "דירות טאיארה" באיסטנבול, שהפכו לימים ב-1985 למלונות פאר.

גם בניין אחר שתכנן - זה של לשכת הוואקף הרביעית באיסטנבול הפכה מאוחר יותר לבית מלון וורלד פארק הוטל בעל חמשה כוכבים.

עם עבודותיו החשובות נמנים:

200px|ממוזער|שמאל|קברו של מימר כמאלדין במתחם המסגד באיזיט השני
*בית הספר רשאדיה, כיום התיכון אנדולו איופ באיסטנבול
*התיכון הפדגוגי ג'אפה אנדולו
*בית הספר היסודי שמסי פאשה
*התיכון לבנות צ'אמליג'ה
*מסגד בוסטנג'י באיסטנבול
*מסגד ישילקוי באיסטנבול
*בית הספר רשדייה (כיום איופ)
*קברו של סולטאן רשאד
*הקבר של גזי עוסמאן פאשה
*הקבר של מהמוט שווקט פאשה
*הקבר של עלי ריזה פאשה
*הקבר של חוסנו פאשה
*שיפוץ המסגד פתחייה ושל מדרסת סינאן פאשה
*מסגד בנדרמה היידר צא'בוש
*תוכנית שיפוץ המסד אל-אקצא בירושלים 1925

## הנצחה
 ממוזער |הצד האחורי של שטר של 20 לירות טורקיות הנושא את דיוקן האדריכל כמאלדין על יד מראה של בניין הרקטורט של אוניברסיטת גאזי
*ב-1 בינואר 2009 הונפק השטר של 20 לירות טורקיות הנושא בצד האחורי את דיוקנו של האדריכל ומראה של בניין הרקטורט של אוניברסיטת גאזי
*2023 - חייו ובניית המלון פאלאס באנקרה עמוד במרכז ספר קומיקס
*Ankara Palas’ın Merdivenleri*

## קישורים חיצוניים

*ביוגרפיות

## הערות שוליים

## גלריה

קובץ:Tayyare Apts 2.jpg|פרטים בחזית - דירות טאיארה
קובץ:Tayyare Apts 4.jpg|דירות טאיארה - גרם המדרגות הפנימי והגזוזטראות
קובץ:20 Türk Lirası reverse.jpg|תמונתו ובניין אוניברסיטת גאזי על שטר טורקי של 20 לירות טורקיות
קובץ:MimarKemaleddin Izmir.JPG|פסלו של מימר כמאלדין ב
איזמיר
קובץ:Istanbul4thVakıfHan 1.jpg|חזית החאן וקיף 4 בכיוונים מערב, דרום ומזרח, מכוסה באבן ובשיש


קטגוריה:אדריכלים טורקים
קטגוריה:האימפריה העות'מאנית: אישים
קטגוריה:בוגרי האוניברסיטה הטכנית באיסטנבול
קטגוריה:מוסלמים סונים
קטגוריה:מורים